ПРЕДЛОГ ЗАКОНА

О ИЗМЕНАМА И ДОПУНАМА

ЗАКОНА О ПОРЕСКОМ ПОСТУПКУ И ПОРЕСКОЈ АДМИНИСТРАЦИЈИ

Члан 1.

У Закону о пореском поступку и пореској администрацији („Службени гласник РС”, бр. 80/02, 84/02 - исправка, 23/03 - исправка, 70/03, 55/04, 61/05, 85/05 - др. закон, 62/06 - др. закон, 61/07, 20/09, 72/09 - др. закон, 53/10, 101/11, 2/12 - исправка, 93/12, 47/13, 108/13, 68/14, 105/14, 91/15 - аутентично тумачење, 112/15, 15/16, 108/16, 30/18, 95/18, 86/19, 144/20, 96/21, 138/22 и 94/24), у члану 2а став 2. тачка 6) мења се и гласи:

„6) остала права и обавезе Пореске управе садржане у одредбама члана 160. тач. 3а), 9), 11), 11а), 11в), 12) и 15), чл. 161, 162а, 164. и 167-171. овог закона.”.

Члан 2.

У члану 108. став 3. после речи: „интернет страни Пореске управе” додају се запета и речи: „односно интернет страни надлежне јединице локалне самоуправе”.

Члан 3.

У члану 110. став 1. после речи: „лице у Пореској управи које он за то овласти,” додају се речи: „градоначелник, односно председник општине, односно лице које он овласти надлежне јединице локалне самоуправе,”.

Члан 4.

У члану 129. додаје се став 5, који гласи:

„У случају пореских контрола у погледу испуњености услова за коришћење пореских олакшица у којима је утврђено да послодавац не испуњава услове за коришћење истих, Пореска управа решењем налаже послодавцу да уплати порез, као и доприносе за обавезно социјално осигурање који су првобитно плаћени из буџета Републике, без налагања подношења измењене пореске пријаве у којој се отклањају утврђене неправилности.”.

Члан 5.

У члану 179. став 1. тачка 6) речи: „став 7.” замењују се речима: „став 9.”.

Члан 6.

У члану 180. став 1. тачка 10) речи: „став 7.” замењују се речима: „став 9.”.

Члан 7.

У Закону о изменама и допунама Закона о пореском поступку и пореској администрацији („Службени гласник РС”, број 94/24 – у даљем тексту: Закон о изменама и допунама), у члану 38. став 7. после речи: „основу отписаˮ додају се запета и речи: „као и записник из става 8. овог члана”.

У ставу 8. додаје се реченица, која гласи:

„Изузетно, из разлога економичности поступка, за износе отписа мање од 100 динара, неће се доносити решења већ ће се отпис у пореском рачуноводству извршити на основу записника који сачињава радна група из става 6. овог члана.”

Став 12. мења се и гласи:

„Записници из ст. 7. и 9. овог члана сачиниће се најкасније до 31. децембра 2026. године.”

Став 14. мења се и гласи:

„Отпис из ст. 1, 3, 4. и 5. овог члана спровешће се у пореском рачуноводству најкасније до 31. децембра 2026. године.”.

Став 15. мења се и гласи:

„Одговарајућа књижења и искључење посебних ПИБ из Јединственог регистра пореских обвезника из става 10. овог члана спровешће се најкасније до 31. децембра 2026. године.”.

Члан 8.

У Закону о изменама и допунама у члану 39. став 1. речи: „31. децембром 2025. године” замењују се речима: „31. децембром 2026. године”.

У ставу 2. речи: „31. децембром 2025. године” замењују се речима: „31. децембром 2026. године”, а после речи: „Пореска управа по службеној дужности преноси у пореско рачуноводство као сумњива и спорна потраживања” додају се речи: „почев од 1. јануара 2027. године.”.

У ставу 3. речи: „31. децембром 2025. године” замењују се речима: „31. децембром 2026. године”.

У ставу 5. речи: „30. септембар 2026. године” замењују се речима: „31. децембар 2027. године.”.

Члан 9.

У Закону о изменама и допунама у члану 41. тачка 2) речи: „1. јануара 2026. године” замењују се речима: „1. јануара 2027. године”.

У тачки 4) речи: „1. јануара 2026. године” замењују се речима: „1. јануара 2027. године ”.

Члан 10.

Овај закон ступа на снагу осмог дана од дана објављивања у „Службеном гласнику Републике Србије”.